jkorsvik/nowiki_second_scrape_merged huggingface dataset:
Štadión Pasienky

Štadión Pasienky er en flerbruksarena i Bratislava. Fotballklubben ŠK Slovan Bratislava, som spiller i Corgoň Liga (øverste nivå i Slovakia), spiller for tiden hjemmekampene sine på denne arenaen. Štadión Pasienky brukes av og til også som arena for landslagets hjemmekamper. 
Fram til 2009 ble arenaen brukt av FK Inter Bratislava.
Flettepil

Flettepil (Salix x molissima eller Salix triandra x viminalis) er et relativt sjeldent, hybrid løvtre i pilefamilien / vierfamilien (Salicaceae). Det er en krysning av artene mandelpil og korgpil, og blir en opptil 5 meter høy busk. Det har blitt dyrket i Norden og er naturalisert på spredte steder i storbyområder i Danmark, Finland (Helsingfors), i Sverige (Stockholm) og på sørøstlandet i Norge (Oslo, Lista, Stavanger). Den er sjelden i hele Norden, men mer vanlig lengre sør.
Barken er grønn eller grønnbrun, og unge skudd er tett hårete. De olivengrønne knoppene er 5-11 mm lange, og rette (parallelle med stilken) eller litt utoverbøyde med tidvis behåring. De blanke og lyst klargrønne, fintannede bladene er 5-12 cm lange og lyse- eller rødgrønne med silkehår under, bladstilken har helt tydelige kjertler. Bladet er smalt, om lag 5-10 ganger lengre enn det er bredt, og er bredest før midten (elliptisk) med en relativt smal spiss. Ørebladene har lansettform og kan sitte en god stund på busken. 
Flettepil blomstrer  i mai-juni med hunnblomster i 2-6 cm lange rakler med blomsterskjell som er omvendt eggformede. Det er nesten utelukkende hunnplanter som forekommer i Norden. Arten vokser i fuktig jord langs strender av innsjøer og elver, eller veigrøfter. Den skilles fra korgpil ved at sistnevnte har lengre og lett krusete blader.
Flettepil har, som navnet antyder, blitt mye brukt til å flette kurver osv.


== Kilder ==
Stenberg, Lennart & Bo Mossberg, Steinar Moen (norsk red.), Gyldendals store nordiske flora, Gyldendal, Oslo 2007. ISBN 978-82-05-32563-0.


== Eksterne lenker ==
(en) Salix – galleri av bilder, video eller lyd på Wikimedia Commons
Christel Boeljon

Christel Boeljon (født 30. juli 1987) er en nederlandsk profesjonell golfspiller på Ladies European Tour (LET).
Boeljon ble profesjonell i 2009. Det store gjennombruddet kom i 2010, med syv topp-ti-plasseringer, inkludert tre annenplasser. I mai 2011 kom den første seieren på LET, da hun vant i Tyrkia. Seieren ble fulgt opp av ytterligere fire topp-ti-plasseringer, hvorav en annenplass, på rad.
I 2011 ble hun den første nederlandske spilleren på Europalaget i Solheim Cup.


== Meritter ==


=== Seire på LET ===
2011 Turkish Airlines Ladies Open


== Eksterne lenker ==
Offisielt nettsted 
(en) Christel Boeljon – kategori av bilder, video eller lyd på Commons 
(en) Christel Boeljon – LPGA-touren 
(en) Christel Boeljon – Europatouren 
Profil på ladieseuropeantour.info
Virginie Lagoutte-Clement

Virginie Lagoutte-Clement (født 2. februar 1979) er en fransk profesjonell golfspiller på Ladies European Tour.
Lagoutte-Clement ble profesjonell i 2003. Hennes første seier var i Nederland i 2005. 


== Meritter ==


=== Seire på LET ===
2005 KLM Ladies Open
2006 Finnair Masters
2010 Ladies Scottish Open


== Eksterne lenker ==
(en) Virginie Lagoutte-Clement – Europatouren 
Profil på ladieseuropeantour.info
¿Dónde Iré a Parar?

¿Dónde Iré a Parar? er den kostarikanske musikkgruppa Percances andre studioalbum. Det blei utgitt 7. august 2010, noe som blei markert med en konsert på Plaza de la Democracia i San José.


== Sporliste ==
«¿Dónde Iré a Parar?»
«Pura Vida»
«El Tiempo»
«Su Mirada»
«Lo Mejor de lo Peor»
«Viene y Va»
«Desesperados»
«Más que Ayer»
«Gira el Mundo»


== Singler ==
Alle singlene fra albumet har også musikkvideo.

2010 – «Gira el Mundo»
2010 – «¿Dónde Iré a Parar?»
2011 – «El Tiempo»
Soñar Es Gratis

Soñar Es Gratis er den kostarikanske musikkgruppa Percances første EP. Den blei utgitt i 2007, og blei redigert og gjenutgitt i 2009 under navnet Soñar Es Gratis (Edición Especial), med en ekstra CD som inneholder de tre musikkvideoene fra albumet.


== Sporliste ==
«No Vuelvas» – 4:45
«Sin Pensarlo» – 4:01
«Cursi Canción» – 3:49
«13 Botellas» – 3:38
«Me Lo Tomo Todo» – 3:33


== Musikkvideoer ==
2007 – «Sin Pensarlo»
2008 – «Me Lo Tomo Todo»
2009 – «No Vuelvas»
Štadión FK Senica

Štadión FK Senica er et fotballstadion i byen Senica i Slovakia. Fotballklubben FK Senica, som spiller i Corgoň Liga (øverste nivå i Slovakia), spiller hjemmekampene sine her. Stadionanlegget ble betydelig rennovert i 2009 og 2010.


== Referanser ==


== Eksterne lenker ==
Soccerway.com – bilde av stadion
Štadión FC Senica – nærbilder av tribunene
Štadión Antona Malatinského

Štadión Antona Malatinského er en fotballarena i Trnava, Slovakia. Fotballklubben FC Spartak Trnava, som spiller i Corgoň Liga (øverste nivå i Slovakia), spiller hjemmekampene sine på denne arenaen. Anlegget fikk i 1998 sitt nåværende navn, oppkalt etter Anton Malatinský, som var en tsjekkoslovakisk fotballspiller og trener.


== Eksterne lenker ==
Štadión Antona Malatinského – historiske bilder
Put Your Hands Up (If You Feel Love)

«Put Your Hands Up (If You Feel Love)» er en sang av den australske sangeren Kylie Minogue utgitt som den fjerde singelen fra hennes ellevte studioalbum Aphrodite (2010).


== Informasjon ==
På grunn av hennes oppfattet feil av «Better than Today» og «Get Outta My Way», Minogue kunngjorde også det ville ikke være mer singler utgitt fra albumet. Plateselskapet overtrådt hennes tidligere uttalelse om slutten av utgivelser fra albumet, annonserte «Put Your Hands Up (If You Feel Love)» ville bli offisielt utgitt som en digital singel den 31. mai 2011.
Singlen ble først utgitt i Japan den 29. mai 2011 som en digital versjon inkludert et nytt spor som heter «Silence». Den samme versjon og en annen versjon med remikser ble både utgitt i Europa. De samme digitale versjoner ble utgitt i Australia. Sporene på CD-en ble også utgitt digitalt, slik at totalt tre forskjellige digitale versjoner utgitt i Minogues hjemlandet alle den 3. juni 2011. Bildet for de fleste versjoner viser Minogue med en Dolce & Gabbana-drakt designet spesielt for hennes turne Aphrodite: Les Folies Tour. CD-coveren var helt annerledes med et bilde tatt fra økter.
«Put Your Hands Up (If You Feel Love)» tilbrakte en uke i de fleste hitlister, blant annet Australia, Østerrike og Storbritannia. Singlen eneste nådde nummer 50 på ARIA Charts og nummer 93 på UK Singles Chart. Men sangen nådde nummer 48 i Belgia den 11. juni 2011 og nummer 36 den 25. juni 2011. I USA nådde singlen nummer 41 på Billboard (Hot Dance Club Songs) den 9. juli 2011 og førsteplass den 3. september 2011. Alle singler fra Aphrodite har nådd førsteplass på denne topplisten.


== Formater og sporliste ==
Digital EP«Put Your Hands Up (If You Feel Love)» – 3:38
«Put Your Hands Up (If You Feel Love)» (Pete Hammond Remix) – 7:54
«Put Your Hands Up (If You Feel Love)» (Basto's Major Mayhem Edit) – 3:00
«Put Your Hands Up (If You Feel Love)» (Live from Aphrodite: Les Folies Tour) – 3:49
«Silence» – 3:42The Remixes digital EP«Put Your Hands Up (If You Feel Love)» (Nervo Hands Up Extended Club Mix) – 6:57
«Put Your Hands Up (If You Feel Love)» (Basto's Major Mayhem Mix) – 5:22
«Put Your Hands Up (If You Feel Love)» (Basto's Major Mayhem Dub) – 5:50
«Put Your Hands Up (If You Feel Love)» (Bimbo Jones Remix) – 6:02
«Put Your Hands Up (If You Feel Love)» (Pete Hammond Remix Edit) – 4:37Australsk iTunes EP og CD single«Put Your Hands Up (If You Feel Love)»
«Put Your Hands Up (If You Feel Love)» (Pete Hammond Remix – Radio Edit)
«Put Your Hands Up (If You Feel Love)» (Pete Hammond Remix)
«Cupid Boy» (Live from London)
«Cupid Boy» (Stereogamous Vocal Mix)


== Topplisten ==


== Utgivelse historie ==


== Referanser ==


== Eksterne lenker ==
Put Your Hands Up (If You Feel Love) på Allmusic
Amanda Lundbom

«Amanda Lundbom» er en svensk folkelig vise, som også har vært spredt som skillingstrykk. Opprinnelsen er ukjent.


== Teksten ==


== Kilder ==
«Den røde store viseboka» Revidert utgave Cappelen 2003
Blomman

«Blomman» er en svensk vise med melodi og tekst av Martin Koch. Den er spilt inn på en rekke plater, og er velkjent også i Norge


== Teksten ==


== Kilder ==
«Den røde store viseboka», Revidert utgvave, Cappelen 2003
«Våra vackraste visor och ballader», Notfabriken, 2003
Trætte Mænd

Trætte Mænd er en roman av Arne Garborg, som første gang ble utgitt i 1891. Innholdet gjorde boka til en av de heftigst diskuterte europeiske romanene i 1890-årene. Romanen fokuserte nemlig på forholdet mellom kvinner og menn, med emner som kjærlighet, kjønnsroller og kristendom.

for med en Kvinde gaar en Mand under, og uden en Kvinde kan han ikke leve


== Eksterne lenker ==
Gabriel Grams bekjennelse i lys av Arne Garborgs naturalisme i Trætte Mænd – en analyse hovedoppgave av Dag Skarstein
Teksten til romanen Trætte Mænd
Arne Garborg intervju med professor Gunnar Foss
Originalmanuskriptet Ms.fol. 852 og utgaven fra 1909 hos Nasjonalbiblioteket
Punta Gorda (Belize)

Punta Gorda er en liten by ved den karibiske kysten sør i Belize. Den er hovedstad i distriktet Toledo. Punta Gorda har rundt 6 000 innbyggere.
Fra havna i Punta Gorda går det småbåter til Guatemala. Byen har også en liten flyplass, Punta Gorda flyplass, med nasjonale flygninger.


== Referanser ==


== Eksterne lenker ==
Offisielt nettsted 
(en) Punta Gorda, Belize – kategori av bilder, video eller lyd på Commons
Orange Walk

Orange Walk er den nest største byen i Belize. Den er hovedstad i distriktet Orange Walk. Byen har om lag 13 400 innbyggere (2010).


== Referanser ==


== Eksterne lenker ==
Offisielt nettsted 
(en) Orange Walk Town – kategori av bilder, video eller lyd på Commons
Scott Agnew

Scott Agnew (født 11. juli 1987 i Irvine i North Ayrshire), bedre kjent under sitt kallenavn Aggy, er en skotsk fotballspiller, som for tiden spiller for den skotske ligaklubben Dumbarton.


== Fotballkarriere ==
Agnew startet sin karriere med Rangers og representerte Skottland på ungdomslandslagsnivå, men han maktet ikke å spille seg inn på førstelaget til Glasgow-klubben. Han flyttet derfor til Hamilton Academical i 2006, men ble frigitt fra kontrakten sommeren 2007. Agnew sluttet seg deretter til Alloa Athletic, der han etablerte seg som fast på førstelaget på venstresiden av midtbanen, og han ble kjent som frisparkspesialist etter en rekke utmerkede dødballøsninger. 
I mai 2008 sluttet Agnew seg til Ayr United på en toårskontrakt for en ukjent overgangssum.Etter at Ayr rykket opp til førstedivisjon på slutten av 2008–2009-sesongen, ba Agnew om å få et låneopphold og han ble utlånt til Alloa Athletic.Da Agnew kom tilbake til Ayr United etter sitt låneopphold hos Alloa, ble han lånt ut igjen, men denne gangen til Stranraer. Deretter signerte han for Stranraer på permanent basis for 2010–2011-sesongen.
Den 27. mai 2011 signerte Agnew ny kontrakt for Dumbarton.


== Annen karriere ==
Scott Agnew benytter sin erfaring som spiller som trener for ungdomslag, såkalt AUFA Community Coach. Han har hittil tatt trenerutdannelse på nivå 1 til 4. Favorittfilmen hans er "8 Mile" og favorittspilleren er Lionel Messi.


== Referanser ==


== Eksterne lenker ==
(en) Scott Agnew – Transfermarkt 
(en) Scott Agnew – Soccerbase.com 
(en) Scott Agnew – FBref 
Scott Agnew hos AlloaAthletic.co.uk
Baucau

Baucau er med sine 16 000 innbyggere den nest største byen i Øst-Timor, etter hovedstaden Dili. Baucau er hovedstaden i distriktet med samme navn og ligger 122 km øst for Dili. Mens Øst-Timor var en portugisisk koloni, het byen Vila Salazar, etter den portugisiske diktatoren António de Oliveira Salazar. Byen er også sete for ett av de to katolske bispedømmene i landet.
Kevin De Bruyne

Kevin De Bruyne (IFA: [ˈkɛvɪn də ˈbrœnə], født 28. juni 1991) er en belgisk fotballspiller som spiller for den engelske klubben Manchester City FC og det belgiske landslaget.


== Karriere ==
De Bruyne er født i Drongen, og startet sin karriere hos Gent i 2003. To år senere gikk han til Genk. Han fikk sin debut for førstelaget til Genk i 3–0 tapet mot R. Charleroi SC den 9. mai 2009. Etter å ha etablert seg i klubben sesongen etter, scoret De Bruyne sitt første mål 7. februar 2010, noe som sikret tre poeng for Genk i 1–0-seieren mot Standard Liège. Han scoret fire mål på 32 kamper i løpet av 2010/2011-sesongen, og Genk ble belgiske seriemestere for tredje gang.Den 30. august 2015 ble De Bruyne solgt fra VfL Wolfsburg til Manchester City for £55 millioner pund, noe som ble klubbrekord for Manchester City.


=== Landslaget ===
Han var i Belgias EM-tropp under EM i Frankrike 2016.Han var i Belgias tropp under VM i fotball 2018 i Russland.Han ble tatt ut i Belgias EM-tropp til EM i fotball 2021.Han ble tatt ut i Belgias tropp til VM i fotball 2022 i Qatar.


== Meritter ==
Premier League (2): 2017/18, 2018/19
FA-cupen (1): 2019
DFB-Pokal (1): 2015IndividueltÅrets fotballspiller i Tyskland (1): 2015
PFA Player of the Year (2): 2019/2020, 2020/2021


== Referanser ==


== Eksterne lenker ==
(de) Kevin De Bruyne – Munzinger Sportsarchiv 
(en) Kevin De Bruyne – FIFA 
(en) Kevin De Bruyne – UEFA 
(fr) Kevin De Bruyne – LÉquipe 
(en) Kevin De Bruyne – Transfermarkt 
(en) Kevin De Bruyne – national-football-teams.com 
(en) Kevin De Bruyne – WorldFootball.net 
(en) Kevin De Bruyne – Soccerbase.com 
(en) Kevin De Bruyne – FootballDatabase.eu 
(de) Kevin De Bruyne – fussballdaten.de 
Sporza Profile
Nieuwsblad Profile
Kevin De Bruyne at National Football Teams
Valentin Rosenlund

Valentin Strøm Rosenlund (født 13. september 1892 i Trondhjem, død 4. juni 1962 i Levanger) var en norsk kinosjef og politiker (H) som var Levanger bys ordfører 1936–1937, 1952–1953 og 1955.


== Liv og virke ==
Han var sønn av Elias Nebb Rosenlund fra Ørland og Ida Nikoline Strøm fra Hemne. Han hadde brødrene Anders og Johan. Han ble født i Trondhjem, men kom til Levanger i 1898, da faren ble politikonstabel og arrestforvalter/vaktmester ved byens fengsel, «Fenka». Valentin Rosenlund giftet seg i 1919 med Olga Skaanes fra Levanger.Han ble kontorist ved Stjør- og Verdal sorenskriverembede i Levanger i 1910, og etter et kort opphold som tollassistent i Bergen ble han kontorsjef ved sorenskriverembedet. Rosenlund begynte med privat kinodrift i 1912, men kinoen gikk over i kommunalt eie i 1917, og Rosenlund gikk en stilling som kontorfullmektig. I 1938 overtok han som bestyrer ved Levanger kommunale kinomatograf etter Sverre Bjerkan. Rosenlund fratrådte sin stilling under okkupasjonen, men kom tilbake som kinosjef etter frigjøringen i 1945 og satt frem til 1959, da han ble etterfulgt av sin sønn, Hans Rosenlund. Under okkupasjonen var flere i Rosenlund-familien med i motstandsarbeid og smuglet flyktninger til Sverige. I januar 1945 måtte han selv flykte til Sverige, hvor han tjenestegjorde ved rettskontoret ved den norske legasjonen, som registrerte norske flyktninger.Rosenlund ble første gang innvalgt i Levanger bystyre i 1931 på Frisinnede folkepartis liste. Det året forsøkte de frisinnede å etablere seg som et mer selvstendig parti og gikk ut av fellesforeningen med Levanger Høyre. Levanger frisinnede folkeparti ble ledet av Valentin Rosenlunds bror, Anders. Frisinnede folkeparti ble ikke reorganisert etter okkupasjonen, men gikk opp i Høyre. Valentin Rosenlund ble medlem av formannskapet i 1936 og ordfører 1936–1937. Etter okkupasjonen ble Rosenlund innvalgt i bystyret på Høyres liste. Han var på nytt byens ordfører i 1952, 1953 og 1955.I sin ungdom var Rosenlund en aktiv idrettsmann innen fotball, turn, friidrett og skihopp. Han bidrog senere som kretsdommer og idrettsleder, blant annet som formann i Idrettslaget Sverre og Nord-Trøndelag Fotballkrets.


== Referanser ==
Knut A. Nilsen

Knut Anders Nilsen (født 24. september 1938) er en norsk journalist og forfatter. Han skrev i Aftenposten fra 1967 til 2000 under pseudonymet «Knuppers». Han har gitt ut en rekke bøker om natur- og friluftsliv. I 1972 ga han ut Nordmarksboka, og i 1974 Oslofjordboka; begge på Grøndahl & Søn Forlag. Begge bøkene ble svært godt mottatt; om Oslofjordboka skrev Aftenpostens anmelder Finn Jor skrev blant annet:Knut A. Nilsen har med den store naturdikters innlevelsesevne bakt alt dette inn i en novellistisk, opplevet og personlig form som gjør det riktigst å kalle boken for diktning; kan man oppfinne uttrykket "dokumentarisk lyrikk"? I 1998 gav han ut boken Nordmarkstrikken – Holmenkollbanen gjennom 100 år i anledning banens 100-årsjubileeum.


== Bibliografi ==
1967: På ski i Oslomarka
1971: Gjendebu 100 år
1971: Med sykkel i ryggsekken
1972: Nordmarksboka, Grøndahl & Søn Forlag
1974: Oslofjordboka, Grøndahl & Søn Forlag
1977: Bikkjer som trekker og bikkjer som bærer
1979: Heinkel savnet over Lesja
1981: Larkollboken
1998: Nordmarkstrikken


== Bakgrunn ==
Knut A. Nilsen er barnebarn av trelasthandleren og stortingsrepresentanten Anthon B. Nilsen (1855–1936), som ble en bestselgende forfatter under pseudonymet Elias Kræmmer.


== Referanser ==
Andy Aitken

Andrew «Andy» Robert Aitken (født 2. februar 1978 i Dumfries) er en skotsk tidligere fotballspiller, som spilte over 300 kamper for Queen of the South. 


== Queen of the South ==
Aitken sluttet seg til Queen of the South i 1996, da den nye styrelederen Norman Blount fikk hjulene i gang igjen for å gjenreise klubben. I 1997 nådde Queen of the South finalen i den skotske utfordrercupen (Alba Scottish Challenge Cup) for første gang. 2.-divisjonslaget Queens tapte 1–0 for førstedivisjonslaget Falkirk, til tross for en forrykende kamp av Queens på Motherwells Fir Park. Opptredenen førte til at bestemannspremien gikk til veteranspilleren på Queen of the South, midtstopperen Tommy Bryce, og kampen gav også et tidlig karrieregjennombrudd for Jamie McAllister. En sen sjanse for utlikning ved Derek Townsley gikk over mål.


== Gretna ==
Aitken tilbrakte to sesonger hos Gretna, der han spilte under ledelse av Brooks Mileson.


== Queen of the South (andre periode) ==
Aitken vendte tilbake til Palmerston Park og brakte umiddelbart med seg fart til forsvaret, og han hjalp den bakre forsvarstreeren til å fungere igjen etter flere års forsøk. I samarbeid med Stuart Lovell og Jim Thomson sørget den innfødte Annan-spilleren for å sikre et av de tetteste forsvarene i avslutningen av sesongen 2005/2006. 
I førsesongen 2006 fikk Aitken en kneskade i en vennskapskamp som gav en 3–0-seier borte mot Coleraine den 22. juli, og skaden betydde et lengre opphold på behandlingsbordet.Aitken var igjen fast på det Queens-laget som kom seg helt til finalen i den skotske FA-cupen i 2007-2008-sesongen, der de møtte Rangers. The Doonhamers tapte finalen 3–2.Hans kamper for Queen of the South har plassert Aitken komfortabelt innenfor topp 20-listen over de med flest kamper for laget.

Sammen med Jim Thomson er de de eneste Queens-spillerne med fire medaljer fra skotsk fotball mens de spilte for klubben – (vinnere av andredivisjon 2001/02 og 2002/03 Scottish Challenge Cup, samt tapende finalister i 1997/98 Scottish Challenge Cup og 2007/08 den skotske FA-cupen).Andy Aitken er én av bare 18 spillere som har spilt flere enn 300 kamper for Queen of the South.


== Ayr United ==
Aitken sluttet seg til Ayr United i 2009. Hans tid der ble sterkt påvirket av en korsbåndskade, som ironisk nok kom i en kamp mot Queen of the South på Palmerston Park i Dumfries.


== Annan Athletic ==
På slutten av 2009-2010-sesongen sluttet Aitken seg igjen til Annan Athletic, som da hadde blitt tatt opp som medlem av det skotske ligasystemet.


== Referanser ==


== Eksterne lenker ==
(en) Andy Aitken – Transfermarkt 
(en) Andy Aitken – Soccerbase.com 
(en) Andy Aitken – FBref
Alfred Dürr

Alfred Dürr (født 3. mars 1918, død 7. april 2011) var en tysk musikkviter kjent for sine studier av Johann Sebastian Bach.
Han ble født i Charlottenburg i Berlin og studerte ved Georg-August-universitetet i Göttingen fra 1945 til 1950. I 1950 tok han en doktorgrad om Bachs tidlige kantater. Doktorgraden ble utgitt som bok året etter, titulert Studien über die frühen Kantaten J.S. Bachs. Dürr skrev også flere andre bøker om Bachs kantater på tysk. En av disse ble oversatt til engelsk av Richard Jones, under tittelen The Cantatas of J.S. Bach. Dürr var direktør for Johann-Sebastian-Bach-instittutet fra 1962 til han gikk av med pensjon i 1983. Han var æresdoktor ved Humboldt-universitetet i Berlin, universitetet i Oxford og Baldwin-Wallace College. Han døde i 2011, 93 år gammel i Göttingen. I samme år ble et nettsted, jsbachcantatas.com, opprettet til hans minne.


== Referanser ==


== Eksterne lenker ==
(en) Alfred Dürr på MusicBrainz 
(de) Verk av og om Alfred Dürr i katalogen til det tyske nasjonalbiblioteket
André Jensen

André Jarnvig Jensen (født 6. desember 1987) er en norsk rapper, produsent og tegneserietegner. Han vokste opp på Mysen i Østfold. I 2008 flyttet han til Oslo, hvor han i perioden 2009–2014 studerte ved Kunsthøgskolen i Oslo.


== Design ==
Han har illustrert omslaget til det Oslo-baserte punkbandet Oslo Ess' album Uleste bøker og utgåtte sko (2011) og to ungdomsbøker av Lisbeth Iglum Rønhovde.


== Krutt-Kim ==
Jensen har tegnet tegneserien Krutt-Kim, komplett og usensurert fra 2005 til 2011 som ble utgitt på Kontur forlag. Han laget også en spesialversjon av tegneserien, Kim Goes Kingsize, for nettstedet til det skandinaviske hiphop-magasinet Kingsize.no. I spesialversjonen møter Kim kjente skikkelser fra det skandinaviske hiphop-miljøet.


== Musikk ==
I 2008 var Jensen med på å etablere selskapet Bonsaiety Records. Han er medlem av rap-gruppa Evig Poesi og fast deltager i rapbattle-ligaen SkeezTV Battles. Jensen bidro i 2018 som låtskriver til Mads Hansens «Sommerkroppen». Låten toppet VG-lista og vant Spellemannsprisen for «Årets låt». I september 2020 slapp Jensen sin første låt «Traktor» under navnet Hagle sammen med Olav Tokerud. De har rappet sammen side 2003, men først i 2020 som Hagle . De beskriver musikken sin som country-rap, og rapper blant annet om «bilær, bøgda, og blandevann». Låtene «Traktor» og «Født til å ragge» ble brukt i andre sesong av NRK-serien Rådebank.


== Media ==
Våren og sommeren 2011 var Jensen fast gjest i radioprogrammet Martin Beyer Olsen Live på NRK P3, med spalten Smalltalk med André Jensen. I 2016 var Jensen med i NRK-programmet 99 % norsk, hvor han sammen med sin venninne Dominika dro til Polen for å lære mer om hennes polske bakgrunn.


== Diskografi ==
Evig Poesi – Ingenting er gratis (2012), Bonsaiety Records
Evig Poesi, Conurbia & Definite – Verdens ende (2011), Bonsaiety Records
André Jensen – Penger ække laga for fattigfolk (2009), Bonsaiety Records
André Jensen – Ørepropper var et godt kjøp (2008), Demo
André Jensen & Tom Blue – No Sleep (2007), Demo
OrigO – Nullpunkt (2005), Demo
OrigO – Babars kremmerhus (2004), Demo


== Referanser ==


== Eksterne lenker ==
Hjemmeside
Bonsaiety Records Arkivert 16. september 2017 hos Wayback Machine.
Evig Poesi
Brannen i Ycuá Bolaños

Brannen i Ycuá Bolaños var en brann i kjøpesenteret Ycuá Bolaños i Asunción i Paraguay som inntraff 1. august 2004.
Brannen ble muligens forårsaket av en gasslekkasje på et kjøkken, og brannen spredte seg raskt i bygningen. Det tok brannmannskapene syv timer å slukke brannen. Minst 385 mennesker omkom i brannen og ytterligere 500 ble skadet.
Det fremkom raskt påstander om at handlesenteret manglet både rømningsveier og slukkeutstyr, og i tillegg til dette hadde senterets sikkerhetsvakt blitt beordret om å låse utgangsdørene for å forhindre at noen skulle utnytte kaoset til å stjele varer i butikkene. Det endte med at eier Juan Pio Paiva dømt til tolv års fengsel for å ha gitt ordre om å låse senterets dører. Hans sønn ble også idømt ti års fengsel, mens sikkerhetsvakten som hadde låst dørene fikk fem år.


== Referanser ==